मुझसे कहो तुम मुझसे प्यार करते हो लाखों सालों
लाखों सालों तक
अगर हम साथ नहीं रह पाए
फिर तुम मुझे अलविदा कह सकते हो
यह बी में है।
- मुझे पता है यह किस की में है। - फिर सुर में गाओ ना।
मैं वैसे ही गाऊँगी जैसा मैं अंदर से महसूस कर रही हूँ।
- मतलब, कुछ बदलाव तो कर सकते हैं। - डोरा, हमारे लिए यह बड़ा मौक़ा है।
इसमें गड़बड़ मत करना, जैसे तुम्हें करना बहुत पसंद है।
- तुम एक परफ़ॉर्मर हो? - मैं एक परफ़ॉर्मर हूँ।
- हे, रॉय। - क्या हो रहा है, क्लीयो?
हमें यहाँ पीछे लाने के लिए शुक्रिया। आगे तो बहुत लम्बी लाइन लगी है।
मुझे शुक्रिया मत कहो, जान। बस एक बार मुझे चूम लो और हिसाब पूरा।
तुम्हें पता है ना तुम फिर भी मेंढक ही रहोगे?
देखो, या तो यहाँ पीछे चूम लो या आगे जाकर पैसे दे दो।
- तुम नहीं करना चाहतीं तो कोई बात नहीं। - मैं करती हूँ।
वह करेगी।
आगे बढ़ो, क्लीयो। चूम लो मुझे।
- मैं तुम्हारा अंकल नहीं हूँ। - रॉय...
नहीं, जाओ और लाइन में सबसे पीछे लग जाओ।
- मैं नहीं... नहीं, हम यह नहीं करने वाले... - अच्छा, हटो।
- बाप रे। - ठीक है।
जी, मैम।
ठीक है। ठीक है, पेन ऐव के मेरे सारे शौक़ीन दोस्तों,
टैलेंट शो के शुरू होने से पहले हम एक और गाना सुनने वाले हैं।
आप सबको बिली हॉलिडे पसंद है?
लेकिन वह यहाँ नहीं हैं।
मैं बता सकता हूँ यहाँ कौन है।
एक बार फिर से स्वागत कीजिए, ऐथल एनिस और उनके नए गीत, "लव फ़ॉर सेल" का।
शुक्रिया, स्लैपी।
अगर आज रात हम उस मंच पर नहीं पहुँचे, तो हम यह शहर छोड़कर चले जाएँगे।
हे, क्या बात है, कैसे हो तुम लोग?
तुम यहाँ पक्का टैलेंट कॉम्पीटीशन के लिए आए हो, है ना?
तुम लोगों की हिम्मत कैसे हुई?
अरे, यह क्या? क्या हो रहा है?
- यह क्यों कर रहे हो? - छोड़ो मुझे।
- तुम्हें इनसे क्या परेशानी है? - रॉय ने इन्हें पीछे से चोरी से घुसाया।
देखो, इन दोनों महिलाओं के पैसे मैं दे दूँगा।
- बहुत देर हो गई। - क्या मतलब देर हो गई?
- स्लैप! - पैसों के लिए कभी देर नहीं होती।
- हे! शेल से कहना वे स्लैप के साथ हैं। - क्या... छोड़ो मुझे।
चुप करो, स्लैप।
मलतब, आपका कारोबार, सर।
- हाँ। मेरा कारोबार। - हाँ, माफ़ करिएगा।
हाँ, यही। मैं इसी की बात कर रहा था।
- रॉय। - जी, सर।
तुम मुझे बताओगे कि आज रात तुमने कितनी औरतों को चोरी से अंदर आने दिया?
बस इन दोनों को, मिस्टर गॉर्डन।
- मैं क़सम खाता हूँ। जी, सर। - सही में?
मतलब, एक बंदे की टिकट पाँच डॉलर की है,
और मुझे यहाँ मुश्किल से 900 डॉलर दिख रहे हैं,
जबकि वहाँ अंदर 200 लोग मौजूद हैं।
- बताना कैसे। - यह वर्नन का काम होगा,
- मिस्टर गॉर्डन। - तीस, सर।
क्या कहा तुमने?
ये नंबर देखते हुए, इन्होंने लगभग 20, 30 लड़कियाँ चोरी से अंदर जाने दी होंगी।
लगता है मैं कोई भूत देख रहा हूँ।
तुम ऐल शेरवुड की बेटी हो ना?
- जी, सर। - बहुत बुरा हुआ वह चला गया।
मेरी बात सुनो।
अगर हिसाब करने में तुममें अपने पिता का आधा हुनर भी है, तो तुम्हें उसकी पुरानी नौकरी मिल सकती है।
और क्या पता तुम्हें जल्दी ही इसकी नौकरी भी मिल जाए।
मैं अभी पढ़ाई कर रही हूँ, मिस्टर गॉर्डन।
मैं बस... मैं अपनी दोस्त, डोरा के साथ चोरी से अंदर इसलिए आई थी ताकि हम आपके टैलेंट शो में गा सकें।
लेकिन तुम मेरी बात सुनो।
अगर तुम यहाँ वापस आकर मेरे हिसाब में मेरी मदद करने का वादा करो,
तो मैं तुम्हें और तुम्हारी दोस्त को इसी समय मंच पर भेज दूँगा।
तुम तैयार हो?
क्लीयो।
तुम जाओ।
तुम क्या बात कर रही हो? यह कोई सोलो शो नहीं है।
- हम दोनों परफ़ॉर्मर हैं। - मेरी तबियत ख़राब हो रही है।
तुम्हारे लिए कुछ पीने के लिए लाऊँ?
- मैं शराब नहीं पीती। - पानी तो पीती हो ना?
तुम्हें कुछ नहीं हुआ है, क्लीयो।
तुम्हें बस डर लग रहा है, जान।
प्लीज़, तुम जाओ।
मैं वहाँ बाहर रहूँगी।
ठीक है। ठीक है, पेन ऐव के मेरे सारे शौक़ीन दोस्तों।
चलिए, इस टैलेंट शो की शुरुआत करते हैं।
मुझे फ़ेरो में आज रात की मेरी पहली युवा परफ़ॉर्मर को बुलाते हुए बहुत ख़ुशी हो रही है।
देवियों और सज्जनों, स्वागत कीजिए मिस डोरा कार्टर का।
हर सुबह मुझे चूमो
लाखों सालों तक
हर शाम मेरे पास रहो
मुझसे कहो तुम मुझसे प्यार करते हो
- लाखों सालों - सालों...
लाखों सालों तक
- फिर अगर हम साथ नहीं रह पाए - अगर हम साथ नहीं रह पाए
- फिर तुम मुझे अलविदा कह सकते हो - फिर तुम मुझे अलविदा कह सकते हो
वह चली गई, क्लीयो। वह मर गई।
और अगर तुम कल सुबह तक ज़िंदा रहीं, तो मुझे भी मरना होगा।
तुम ख़ुद को बचाओ और उसके पास जाने में मेरी मदद करो।
मैं तुम्हें नहीं मारूँगी, रेजी।
अगर तुम मुझे नहीं मारोगी...
तो ये पैसे लो...
और यहाँ से चली जाओ।
मैं शेल से बचने के लिए उस तरह नहीं भागूँगी जैसे मेरे डैडी भागे थे।
अगर डोरा मर चुकी है...
तो उसका मरना व्यर्थ नहीं होना चाहिए, है ना?
शायद तुम हमारी मदद कर सकते हो।
अगर तुम यह करती हो...
अगर हम यह करते हैं,
फिर हम अपने क़दम वापस नहीं खींच सकते।
मुझे माफ़ करना, जान। मुझे माफ़ कर देना।
द जेन्युइन ड्रीम बुक
ब्लू बर्ड जैज़ बार
दी ऐफ़्रो
द स्टार
रंग
लॉरा लिपमैन की किताब पर आधारित
लेडी इन द लेक
क्लीयो? क्लीयो जॉनसन?
नहीं, प्लीज़।
चीखना मत। तुम चीखोगी तो मैं चली जाऊँगी। फिर तुम मुझसे कभी बात नहीं कर पाओगी।
मैं तुम्हारे अंतिम संस्कार पर गई थी।
सही कहा।
लेकिन तुमने मुझे फिर से ज़िंदा होने पर मजबूर कर दिया।
मुझे कुछ समझ नहीं आ रहा है।
तुम यह सब मत करो।
क्या ना करूँ? मैंने...
तुम्हारे क़ातिल को ढूँढने के लिए अपनी जान जोखिम में डाल दी।
मेरे बारे में लिखने की कोशिश करना बंद करो।
अगर तुम मेरी कहानी सुनाओगी, तो मेरे क़त्ल की असली वजह तुम बन जाओगी।
फिर झील में डूबी हुई औरत कौन थी?
वह मेरी दोस्त है...
मेरी सबसे अच्छी दोस्त।
- वह उस रात शहर छोड़कर जा रही... - डोरा कार्टर।
हाँ।
क्रिसमस की पूर्वसंध्या पर ज़्यादा ड्रग्स लेने की वजह से उसकी मौत हो गई।
ज़्यादा ड्रग्स लेने की वजह से?
वह कोई शराब नहीं थी, मिस मॉर्गेनस्टर्न।
बेचारी।
मिस्टर गॉर्डन मुझे मरवा देना चाहते थे।
इसलिए, उन्होंने रेजी को भेजा,
लेकिन रेजी के मुझ तक पहुँचने से पहले ही उसे पता चला कि डोरा मर गई।
रेजी की हमदर्दी और डोरा की लाश ने ही मुझे अब तक ज़िंदा रखा हुआ है।
पर उसकी लाश का एक समय तक झील के अंदर रहना ज़रूरी था ताकि उस पर सवाल ना उठ सकें।
फिर जब सही समय आया, मैंने हेल्पलाइन को वह ख़त भेजा।
मेरी योजना सही काम कर रही थी,
लेकिन फिर आपने क्रिसमस वाले दाँव को लेकर मिस्टर गॉर्डन से पूछताछ करनी शुरू कर दी।
क्यों? तुम सिर्फ़ ग़ायब ही क्यों नहीं हो गईं?
क्योंकि आपके लापता होने पर लोग आपकी तलाश करते रहते हैं।
- लेकिन जब आप मर जाते हैं... - आप आज़ाद हो जाते हैं।
आपको यह लगता है? कि मैं आज़ाद हूँ?
मेरी पति ने मुझसे आख़िरी बात यह कही थी,
"डोरा से कहना, हँसते हुए रोना नहीं आता।"
क्या आप जागी हुई हैं, मिस मॉर्गेनस्टर्न?
- तुम यहाँ अंदर क्या कर रही हो? - सफ़ाई कर रही हूँ, मैम।
आधी रात में सफ़ाई करने के लिए तुमसे किसने कहा?
मुझे माफ़ करना, मिस मॉर्गेनस्टर्न।
दरअसल, आपकी हालत ऐसी नहीं थी कि आप बातचीत कर सकें,
इसलिए मुझे आपको यह बताने का मौक़ा नहीं मिला कि यहाँ हम सब लड़कियों के लिए आप एक हीरो हैं।
बेहद बहादुर। एक सौ दस बटा 70।
मेरी तीन बेटियाँ हैं, जिनमें से दो का कहना है कि अब वे पत्रकार बनना चाहती हैं।
काम जल्दी ख़त्म करो।
- मिस मॉर्गेनस्टर्न को आराम की ज़रूरत है। - ज़रूर, मैम।
तुम यहाँ से चली क्यों नहीं गईं?
क्यों?
आपकी कोई संतान है, मिस मॉर्गेनस्टर्न?
हाँ, एक है।
तब आप समझ जाएँगी। आपने अंतिम संस्कार पर मेरे बेटों को देखा था?
हाँ, देखा था।
अगर आप मुझे मरा हुआ रहने दें, तो मैं उन तक वापस जाने का कोई रास्ता ढूँढ सकती हूँ।
लेकिन मैं आपकी आँखों में देख पा रही हूँ
कि मेरा ज़िंदा होना आपके लिए इतनी बड़ी ख़बर है कि जब तक कोई और बेहतर ख़बर ना हो,
आप इस ख़बर को भूल नहीं पाएँगी।
सही कहा ना, मैडी?
शायद।
क्या महत्वाकांक्षा रखना बुरी बात है?
नहीं, मैडी...
मैं तो इसी पर भरोसा कर रही हूँ।
तुम क्या चाहती हो?
मैं शेल गॉर्डन को बर्बाद करना चाहती हूँ।
और अगर तुम मेरी कहानी भुला देने का वादा करो,
तो तुम उस आदमी का पर्दाफ़ाश करने वाली पत्रकार बन सकती हो
जिसने मर्टल समर की हत्या का आदेश दिया था।
ठीक है। ठीक है। ठीक है।
शुक्रिया।
- तुम्हें कैसे पता कि उसने हत्य... - तुम्हें तुम्हारी ख़बर चाहिए?
शुक्रवार को सूर्यास्त से पहले मुझसे झील के
दक्षिणी किनारे पर मिलो।
और तुम्हारे पास एक ऐसी ख़बर होगी जो कोई भी अख़बार पहले पन्ने पर छाप देगा।
अब तुम आराम करो।
मुझे उम्मीद है तुम मिलने ज़रूर आओगी, मिस मॉर्गेनस्टर्न।
तुम ठीक हो?
मुझे वहाँ से लाने के लिए बहुत-बहुत शुक्रिया।
क्या हो रहा है?
किसी को तो श्वेत राष्ट्रवादियों को जवाब देना ही था।
एनएसआरपी ने पैटरसन पार्क के पास एक रैली की थी
और पुलिस ने उन्हें रोकने के लिए कुछ नहीं किया।
तो नीग्रो लोगों ने कर दिया।
हद है, देखो तो ज़रा।
काश इन लोगों के पास उतनी रणनीतिक समझ भी होती, जितने ये बहादुर हैं।
इन्हें कुछ नहीं पता कि क्या करना है।
बहुजातीयता ख़त्म करो
जब तुमने मेरी तरफ़ देखा, तब तुमने मेरा कौन सा रूप देखा, मैडी?
एक औरत का? एक माँ का? एक नीग्रो व्यक्ति का?
या शायद इनमें से कोई भी रूप नहीं।
जब तुमने मुझे देखा, तब शायद तुम सिर्फ़ एक ही चीज़ देख पाईं...
ख़ुद को।
पीड़िता के अलग हो चुके पति से उसके क़त्ल को लेकर पूछताछ
पड़ोसी, तुम ज़िंदा हो!
बहुत मुश्किल से।
हाय।
अच्छी लग रही हो।
फूलों के लिए शुक्रिया।
- आप क्या लेंगे? - मेरे लिए बस कॉफ़ी, प्लीज़।
- ठीक है। - और मेरे लिए भी, शुक्रिया।
और थोड़ा पानी।
मुझे ख़ुशी हुई तुमने मुझे इतनी जल्दी याद कर लिया।
कैसी हो तुम?
क्या हो रहा है?
ऑफ़िस में कुछ क्लिपिंग और कुछ नोट्स ले जाने हैं।
मैंने सोचा था कि हम बस साथ में एक शांत सुबह का लुत्फ़ उठाने वाले हैं।
मुझे माफ़ कर दो,
मुझे स्लैपी जॉनसन को ढूँढकर उसका इंटरव्यू लेना है।
वह जेल में है।
क्लीयो के अंतिम संस्कार पर उसने मुझसे बात नहीं की। लेकिन शायद अब कर ले।
मुझे सब पता है कि स्लैपी जॉनसन कहाँ है।
जानती हूँ कि तुम्हें यह बिल्कुल पसंद नहीं है कि मैं तुमसे जानकारी लेने की कोशिश करूँ,
लेकिन यहाँ बात अलग है, है ना?
- अब मैं पुलिस में काम नहीं करता, मैडी। - क्या?
- उन्होंने मुझे इस्तीफ़ा देने पर मजबूर कर दिया। हाँ। - क्यों?
मालूम होता है ऑफ़िसर बॉस्को को तुम्हारे घर के बाहर अपनी रातें गुज़ारने में मज़ा आता है।
यह रही आपकी कॉफ़ी।
उसने मुझे फ़ायर एस्केप से नीचे आते हुए देख लिया और कैप्टन को बता दिया।
मुझे बहुत अफ़सोस है। मैं उनसे कह दूँगी कि...
कि हमारे बीच कुछ नहीं था, और यह कि... उन्हें मुझ पर भरोसा करना होगा।
अगर हम कुछ भी कहेंगे, मैडी,
तो वे एक नीग्रो के साथ रिश्ता रखने के लिए तुम्हें जेल में डाल देंगे।
नहीं, वह मुझसे इस्तीफ़ा लेने का सिर्फ़ एक बहाना था।
वे मुझे निकालना चाहते थे क्योंकि मैं शेल गॉर्डन की जाँच कर रहा था।
नहीं। क्या?
मैं यह मानना चाहता हूँ कि मैंने वह क्लीयो के लिए किया,
लेकिन शायद वह तुम्हें ग़लत साबित करने के लिए था, क्योंकि तुमने कहा था कि मैं ऐसा नहीं करूँगा।
कोई भी वजह हो, अब मैं पुलिस अफ़सर नहीं हूँ, तो...
वे तुम्हें दोबारा नौकरी पर तो रख सकते होंगे।
तुम यहाँ से कहीं और जा सकते हो।
मैं वर्जिनिया जाने की सोच रहा था।
वर्जिनिया?
वर्जिनिया में एक अंतर्जातीय विवाहित जोड़ा है जो अभी हाल ही में अपने केस को उच्चतम न्यायालय तक ले गया।
कहा जा रहा है कि वे जीत जाएँगे, जिससे उनका रिश्ता क़ानूनी रूप से वैध हो जाएगा।
उससे हमारा रिश्ता भी वैध हो जाएगा।
मैं यह कहने की कोशिश कर रहा हूँ कि मुझे नहीं पता आगे क्या होगा,
लेकिन मुझे अपनी ज़िंदगी में इस समय एक बात अच्छे से पता है,
और वह यह है कि मैं तुम्हारे लिए क्या महसूस करता हूँ।
फ़र्डी।
मुझे ऐसा महसूस हो रहा है जैसे मैं अभी-अभी कोई सपना देखकर उठी हूँ।
मैं अभी भी इस ख़बर में उलझी हुई हूँ। मैं...
अभी मैं कोई बड़े फ़ैसले नहीं ले सकती।
मुझे इसे इसके अंजाम तक पहुँचाना है।
तुम्हारे पास पेन है?
हाँ।
मेरा पता।
अगर कभी मेरे पास आना चाहो, तो मैं वहीं मिलूँगा।
स्वागत है, मैडी।
- स्वागत है। - स्वागत है, मैडी।
- बेगल नहीं लाईं, मैडी? - कोई बेगल नहीं।
बधाई हो।
बॉब।
हाय, बैटी।
और भी आना है। मैं आपको बता दूँगा।
मिस्टर मार्शल।
तुमसे मिलने का मौक़ा तो मैंने लगभग खो ही दिया था, है ना?
शायद मैं उससे ज़्यादा हिम्मतवाली निकली, जितना लोग सोचते थे, हँ?
"द स्टार" में हिम्मती लोगों की हमें हमेशा ज़रूरत होती है।
मुझे सैम कहकर बुलाओ। बैठ जाओ।
कुछ पीने के लिए लोगी?
मेरे पास एक बहुत ही अच्छी सैमेरोली है और उससे भी अच्छी बॉमोर है।
जो भी आपके पास हो।
मैंने सुना कि बावर तुमसे मिलने अस्पताल गया था।
शुक्रिया।
हाँ, वह बहुत अच्छे हैं कि मुझसे मिलने आए।
अच्छा होने से आजकल आगे बढ़ने में कोई मदद नहीं होती, है ना?
वहाँ क्या हुआ था, इस बारे में तुमने उसे कोई भी जानकारी नहीं दी।
नहीं, वह सारी जानकारी मैं अपने लिए रखना चाहती थी, है ना?
वैसे, वह कमाल की ख़बर है।
निश्चित तौर पर।
मेरे कोई राज़ नहीं हैं, कोई पसंदीदा लोग नहीं, इस क्षेत्र में किसी के साथ अनबन का कोई इतिहास नहीं।
तुम चुन सकती हो कि तुम उसे किसके साथ साझा करना चाहती हो।
बताओ भी, हर कोई किसी ना किसी को अपना आदर्श मानता है।
- तुम वह ख़बर किससे लिखवाना चाहोगी? - मैं उसे ख़ुद लिखने वाली हूँ।
- तुम ख़ुद? - हाँ।
मैं उसे आपके सोचे हुए किसी भी मर्द से बेहतर लिखूँगी।
मैं ऐसा करियर नहीं चाहती जो पूरी तरह से
ज़वाड्ज़्की परिवार या डर्स्ट परिवार से मेरे सम्बन्धों से परिभाषित होता हो।
मैं एक नई ख़बर पर काम कर रही हूँ।
कौन नहीं कर रहा?
वह ख़बर बहुत बड़ी है, सैम।
उससे आपके अश्वेत पाठक बढ़ेंगे। मतलब, "दी ऐफ़्रो" आज...
- मैडी। - हाँ?
हमारे पाठक किसी भी पुराने अख़बार को चुन सकते हैं, और वे फिर भी हमें चुनते हैं।
- तुम्हें पता है क्यों? - क्यों?
क्योंकि हम उनका समय बर्बाद नहीं करते हैं।
अब,
क्यों ना तुम एक अच्छी बच्ची बनकर एक समय पर एक ख़बर के पीछे जाओ?
दोनों ख़बरें छापनी होंगी।
पहले पन्ने पर।
लेखिका के तौर पर मेरे नाम के साथ, निश्चित तौर पर।
दोनों ख़बरें छापनी होंगी, वरना आपको एक भी नहीं मिलेगी।
क्या हो रहा है? आप कहाँ जा रही हैं?
अब मैं हेल्पलाइन में काम नहीं करूँगी।
- क्या किया आपने? - मुझे एक नई डेस्क मिल गई है।
- क्या? - सैम ने कहा कि मैं...
सैम?
- सैम ने कहा... - सैम।
...इस अगली ख़बर पर मेरे साथ काम करने के लिए, मैं जिसे चाहूँ, चुन सकती हूँ।
और मैंने आपका नाम लिया।
- सच में? - सच में।
यह कौन सी ख़बर है?
- क्लीयो जॉनसन की ख़बर। - अच्छा।
मुझे कैसे पता होगा?
क्या आपने उसके पति से आधिकारिक तौर पर बयान लिया?
या आप वह करना भूल गईं, मिस हेल्पलाइन?
मैं बयान ज़रूर लूँगी।
क्या हाल हैं, टी-मैन?
ईस्टर के लिए तुम्हारा कोई प्लैन वग़ैरह हैं?
मिस्टर गॉर्डन के सेवक, आपको अब यहाँ आने की कोई ज़रूरत नहीं है,
हमें आपकी ख़ैरात नहीं चाहिए।
जानता हूँ। जानता हूँ तुम दुखी हो।
सुनो, टेडी, यह कोई ख़ैरात नहीं है, ठीक है?
मेरे पास तुम्हारे लिए एक नौकरी है।
मैंने चार्ली से कह दिया था कि अब मैं सट्टेबाज़ी नहीं करूँगा।
कोई सट्टेबाज़ी का काम नहीं है। ठीक है।
यह एक ऐसी नौकरी है जो तुम्हारी माँ भी चाहतीं कि तुम करो।
चलो। अंदर आ जाओ।
मुझे बताओ कि नौकरी क्या है और मैं वहाँ ख़ुद चला जाऊँगा।
आपको लगता है मैं बेवक़ूफ़ हूँ?
मुझे पता है आप मुझसे कुछ छुपा रहे हैं।
तुम सही कह रहे हो। लेकिन वह तुम्हारे ख़ुद के भले के लिए था।
तुम्हें मुझ पर भरोसा है?
नहीं।
मैं आपके साथ कहीं नहीं जाऊँगा।
जॉनसन।
मेरी साँस से बदबू आ रही है?
क्या हो रहा है, चार्ली? मैंने सुना था तुम मर गए। तुम्हें देखकर अच्छा लगा।
चलते रहो।
ओह, धत्। मिस पत्रकार।
आप मुझे मैडी बुला सकते हैं।
मैडी।
पता है, जब से मैं यहाँ हूँ, मेरे वकील के अलावा इन्होंने मुझे
सिर्फ़ आपसे मिलने दिया है।
मैंने अपनी पहचान ऐसी बना ली है जिससे बंद दरवाज़े खुल जाते हैं।
वे दरवाज़े नहीं जो मैं खोलना चाहता हूँ।
- आपके पास मेरे लिए कोई जानकारी हो तो बात अलग है। - मुझे अफ़सोस है।
आपको यहाँ अंदर नहीं होना चाहिए।
और आप बिल्कुल सही कह रहे थे।
मुझे नहीं पता था मैं कितना जोखिम उठा रही थी।
मालूम होता है अपने आसपास के ख़तरे से तो मैं भी अनजान था।
क्या हुआ?
स्टेफ़न ज़वाड्ज़्की की माँ ने मुझे चाकू मारा।
और मुझे पता चला कि मैंने जो कुछ सोचा था, सब झूठ था।
अगर आप मुझे बता सकें कि क्लीयो के ग़ायब होने से पहले उसके साथ आपके
आख़िरी दिन कैसे थे,
तो मैं घटनाक्रमों का ऐसा ब्योरा तैयार कर सकती हूँ जिससे मुझे एक ऐसी ख़बर
लिखने में मदद मिलेगी जो आपको रिहा करवा सकती है।
कैसी ख़बर?
आपको कैसा लगेगा अगर मैं आपको बताऊँ...
कि क्लीयो ज़िंदा है?
मुझे लगेगा आप झूठ बोल रही हैं।
झील में डूबी हुई औरत डोरा कार्टर थी, उसने ज़्यादा ड्रग्स ले लिए थे।
रेजी ने तब से क्लीयो को कहीं छुपाया हुआ है जब से मैं उससे मिली...
- आप क्लीयो से मिलीं? - हाँ।
और रेजी, हँ?
और वह जानती है मैं यहाँ जेल में हूँ?
क्या उसने आपको यहाँ भेजा है?
मिस्टर जॉनसन...
- क्या उसने आपको यहाँ भेजा है? - नहीं।
तो फिर आप मुझे यह क्यों बता रही हैं?
जॉनसन! आराम से!
वह वहाँ बाहर घूम-फिर रही है और आप उसके क़त्ल के आरोप में यहाँ जेल में हैं।
आपको इंसाफ़ मिलना चाहिए।
इंसाफ़, हँ?
मैं समझ गया।
आप मेरी कहानी बाक़ी सबसे पहले सुनना चाहती हैं।
इसी को तो स्कूप कहा जाता है।
ऐसा बिल्कुल नहीं होगा।
मेरी तरफ़ से तो नहीं।
मुझे आपकी बात पर भरोसा नहीं है।
मुझे आपके इस कमबख़्त श्वेत मुँह से निकलने वाली किसी बात पर भरोसा नहीं है।
"डोरा से कहना कि हँसते हुए रोना नहीं आता।"
क्लीयो ने मुझे बताया कि आपने उससे आख़िरी शब्द यही कहे थे।
लेकिन उसे डोरा के पास जाकर यह कहने में देर हो गई।
तो आप मुझे यहाँ से बाहर निकाल सकती हैं, मुझे वापस मेरे बेटों के पास ले जा सकती हैं?
हाँ।
आप मुझे बचाएँगी?
मेरी पत्नी से?
मैं आपको आज़ाद करने की कोशिश में हूँ।
मुझे नहीं पता कि आप मेरी मंशा पर सवाल क्यों उठा रहे हैं।
आप मेरी पत्नी और मेरे बेटों के बारे में क्या जानती हैं?
मैं बस इतना जानती हूँ कि क्लीयो कुछ बेवक़ूफ़ी करने की कोशिश कर रही है
- और... - हे!
मेरी पत्नी बहुत कुछ है,
लेकिन वह बेवक़ूफ़ बिल्कुल नहीं है।
अब, अगर जो आप कह रही हैं, वह सच है और वह वाक़ई कहीं छुपी हुई है,
तो उसने यह हमारे बेटों के लिए किया होगा।
लेकिन आप में इस सच को देखने की क़ाबिलियत नहीं है।
तो, मैं ऐसा एक शब्द भी नहीं कहूँगा जो क्लीयो के रास्ते की रुकावट बन सके।
मैं एक बात साफ़ कर लेती हूँ।
आप एक ऐसे अपराध के लिए जेल में सड़ने के लिए तैयार हैं
जो कभी हुआ ही नहीं?
गार्ड!
मेरी कहानी।
मुझे इसे लेकर अच्छा नहीं महसूस हो रहा है, क्लीयो।
अगर मेरे बताने पर टेडी को तुम्हारे ज़िंदा होने पर यक़ीन नहीं हुआ,
तो वह मिस्टर गॉर्डन को हमारी योजना के बारे में बता देगा।
मैं अपने डैडी की तरह दिख रही हूँ।
तुम पक्का टेडी को लेकर फ़िक्रमंद हो, ख़ुद को लेकर नहीं?
पता है, रेजी, कभी-कभी कुत्ता भी उस हाथ को काट लेता है जो उसे खाना खिलाता है।
तुम क्या कह रही हो?
मैं बस पक्का कर रही हूँ कि तुम यह कर सकते हो।
बस करो।
तुम बस उस पत्रकार के वहाँ आने की फ़िक्र करो। ठीक है?
मुझे पतलून देना।
अगर तुम मुझे अंदर ले जाने में सफल हो गए, तो शेल का खेल ख़त्म हो जाएगा।
मैं उस पत्रकार को वो सारी गुप्त किताबें दे दूँगी जो शेल को दोषी ठहरा सकती हैं।
उसके बाद पुलिस फ़ोर्स के उसके दोस्त भी उसे बचाने नहीं आएँगे।
जब यह सब ख़त्म हो जाएगा, मैं ख़ुद को पुलिस के हवाले कर दूँगी।
टेडी और समर के बारे में सोचो।
तुम्हें यह करने की ज़रूरत नहीं है, क्लीयो।
स्लैपी को मेरे क़त्ल के आरोप से बचाने का बस यही एक रास्ता है।
गॉर्डियन
यूनेटा "क्लीयोपैट्रा" जॉनसन प्रिय माँ और बेटी
हे, टी-मैन! तुम वापस आ गए?
नहीं।
तुम्हारी माँ की मौत का अफ़सोस है, प्यारे भाई।
शुक्रिया, लिप्स। मैं यहाँ शेल से मिलने आया हूँ।
उनसे कहो टेडी जॉनसन को उनसे बात करनी है।
माफ़ करना, टेडी।
- मिस्टर गॉर्डन आज बहुत व्यस्त हैं। - जानता हूँ।
वह वर्नन के साथ ईस्टर के दाँव पक्के करने में लगे हैं
और इसीलिए उन्हें मेरी बात सुन लेनी चाहिए।
अगर तुम उन्हें अभी नहीं बताते हो, तो बाद में तुम्हें इस बारे में काफ़ी सुनना पड़ेगा।
ओह, अच्छा?
हाँ, मैं उनका इंतज़ार कर रहा हूँ।
जो यह कह रहा है, करो।
मुझे नंबर दिखाओ।
वे नंबर हैं।
क्लीयो का बेटा आया है।
कह रहा है कि वह कुछ ऐसा बताना चाहता है जिसमें आपको दिलचस्पी होगी।
होटल के इस भाग में आना मना है, सर।
कोई बात नहीं, मेरे दोस्त।
तुम्हें तो ट्रैक पर होना चाहिए था ना?
और मुझे कहाँ होना चाहिए, इससे तुम्हें क्या मतलब?
यही वह नए बुककीपर हैं जिनके बारे में शेल ने बताया था।
वह हमसे तहखाने में मिलना चाहते हैं।
ठीक है।
रेजी?
उसे इस बात का डर है कि आप उसकी योजनाएँ जानते हैं। और मैं अब इसका हिस्सा नहीं रहना चाहता।
वह कैसी योजना है? मुझे बताओ।
कैसी योजना, टेडी?
तुम ठीक हो?
बस चल रहा है।
समझता हूँ।
तुम?
मुझसे कल पूछना।
- इतना आक्रामक होने के लिए माफ़ करना, दोस्त। - कोई बात नहीं, यार।
मुझे मार क्यों रहे हो, यार?
लिफ़्ट! लिफ़्ट, क्लीयो।
वर्नन।
वर्नन। मैं हूँ।
बाप रे। क्लीयो?
दरवाज़ा खोल दो।
दरवाज़ा खोलो।
प्लीज़, वर्नन।
जब आप बड़े त्योहारों पर विजेता नंबर तय करते हैं, तो वह वो नंबर अपने लोगों को बता देता है।
रेजी उन लोगों से तय नंबर पर दाँव लगवाता है और वे बदले में मुनाफ़े का 70 प्रतिशत हिस्सा उसे देते हैं।
तुम यह सब कैसे जानते हो?
उसने मुझसे उसके लिए काम करने को कहा था।
सच में?
वह तुमसे क्यों कहेगा?
मेरी माँ के साथ जो हुआ, शायद उसे उसका बुरा लगता है।
देखो, सिर्फ़ इतने से तो मुझे
यक़ीन नहीं होगा कि तुम सच कह रहे हो।
- क्लीयो। - आपात स्थिति है। मेरे पास समय नहीं है।
नवम्बर 1966 की किताब कहाँ है?
मुझे कुछ समझ नहीं आ रहा है। क्य...
- गुप्त किताब। नवम्बर 1966। - वह वहाँ मेज़ पर है।
यहाँ क्या हो रहा है? क्या शेल को पता है?
क्लीयो जॉनसन
क्या पता है?
- कि तुम ज़िंदा हो। - कौन कहता है मैं ज़िंदा हूँ?
यह क्या है?
- तुम्हारा रिटायरमेंट। - ये तो बहुत सारे पैसे हैं।
हे। लिफ़्ट बंद है।
- जॉर्ज वहाँ नहीं है। - फ़ीलिक्स को बताओ।
आज गुड फ़्राइडे है।
पूरा शहर दाँव लगा रहा है।
रेजी ने मुझे ये पैसे 725 नंबर पर लगाने के लिए दिए हैं।
तुम घर जाओ, अपना होमवर्क करो।
सही समय आने पर, मैं तुम्हें बुलाऊँगा।
हे, ये तुम्हारे हैं।
हे, ये पैसे लो, लड़के।
ये तुमने कमाए हैं।
ओल्ड चार्ली कह रहा है कि लिफ़्ट ख़राब हो गई है
और जॉर्ज ग़ायब है।
हम गॉर्डियन होटल में हैं।
मुझे पक्का तो नहीं पता कि क्या हो रहा है। पर यहाँ धुआँ उठ रहा है।
माफ़ करना।
हे। मेरी बात सुनो।
- यह क्या है? - यहाँ से गाड़ी चलाकर ऐसे निकलो,
जैसे कुछ हुआ ही ना हो।
मैं यही रुकूँगा ताकि कुछ गड़बड़ ना हो।
- ठीक है। नहीं। - नहीं, पर तुम ऐसा मत करो।
- हमें यह करने की ज़रूरत नहीं, रेजी। - मेरी बात सुनो।
तुम अपने बेटों के बारे में सोचो, ठीक है?
उन बच्चों को तुम्हारी ज़रूरत है।
और जहाँ तक दुनिया को पता है, क्लीयो जॉनसन मर चुकी है।
और मैं यहाँ रुककर यह सुनिश्चित करूँगा कि यही इस दुनिया का सच रहे।
शुक्रिया, रेजी। शुक्रिया।
हे, पीछे वाला कमरा चेक करो। तिजोरी सुरक्षित रहनी चाहिए।
हटो, हटो, मुझे जाने दो।
फ़ेरो में फ़ोन करो, पता लगाओ कि रेजी ट्रैक से वापस आया या नहीं। मैं चाहता हूँ...
उसकी कोई ज़रूरत नहीं है, मिस्टर गॉर्डन।
आग तुमने लगाई है।
और अभी-अभी मैंने जो देखा, वह कोई भूत नहीं था ना?
क्या झील में डूबी वह औरत डोरा थी?
ऐसी बकवास बातें करना आपको शोभा नहीं देता, मिस्टर गॉर्डन।
डोरा।
मेरी डोरा अपनी ज़िंदगी फिर से शुरू करने के लिए पैरिस गई है।
झील में डूबी हुई औरत क्लीयो जॉनसन है,
और हर कोई यह बात जानता है।
अब, मैं बताता हूँ आप क्या करेंगे। आप वह फ़ोन उठाएँगे,
पुलिस को कॉल करेंगे और उन्हें बताएँगे
कि वह आदमी जिसने मर्टल समर की हत्या का आदेश दिया था
और वह आदमी जिसने क्लीयो जॉनसन को मारा,
वे दोनों गॉर्डियन में साथ बैठकर शराब पी रहे हैं।
क्यों, दोस्त, अंदर आओगे?
मेरी माँ कहती थीं कि अजनबियों के साथ कहीं मत जाना।
तुम्हारी माँ तो मर गई।
मुझे यक़ीन नहीं हो रहा है कि यह आप हैं।
मुझे माफ़ करना कि तुम्हें इस बारे में रेजी से पता चला।
लेकिन अब से, हमारे बीच कोई राज़ नहीं होगा।
कोई भी नहीं।
आपके जाने के बाद मैंने सट्टेबाज़ी नहीं की।
चलो, अंदर आ जाओ।
चलो।
रेजी कहाँ है?
क्या आपने सुना? किसी ने गॉर्डियन होटल में आग लगा दी।
- किसने? - किसी रेजी रॉबिनसन नाम के गुंडे ने।
वह शेल गॉर्डन के लिए काम करता था।
उसने अपराध स्वीकार कर लिया?
क्या उसने क्लीयो जॉनसन के क़त्ल का अपराध स्वीकार कर लिया?
उसका कहना है कि क्लीयो जॉनसन और मर्टल समर की हत्या के आदेश गॉर्डन ने दिए थे।
आप बिना बताए पूरा दिन ग़ायब रहीं, तो मार्शल ने यह काम मुझे सौंप दिया।
- आपको? - हाँ।
वह मेरी ख़बर है। आप दोनों यह बात जानते हैं।
वह आपकी ख़बर थी।
मेरे साथ खेल मत खेलिए, बॉब।
इस शहर का हर दो कौड़ी का अख़बार इस ख़बर के पीछे पड़ा है,
और हम सबसे पिछड़ने वाले हैं, मैडी।
क्या आप जॉनसन के पति से मिल पाईं?
हाँ।
उसने आपको क्या बताया?
पाँच साल की डायरी
वह उसके और मेरे बीच की बात है।
आपको पता है मुझे क्या लगता है? मुझे लगता है आपको कुछ नहीं पता है
या आप कुछ छुपा रही हैं।
लेकिन जो भी हो, अगर शाम के अख़बार में यह हेडलाइन नहीं छपी,
तो आपको वापस उस कमबख़्त हेल्पलाइन का काम करना पड़ेगा।
सेथ?
- आप कहाँ हैं, मिस हेल्पलाइन? - मुझे जाना होगा, बॉब।
मैडी?
सेथ, तुम क्या कर रहे हो?
वे मेरी डायरियाँ हैं। यह मेरी कहानी है।
आपको लगता है हर कहानी आपकी कहानी है।
यह मेरी है।
यह मेरी भी है।
मैं चाहता हूँ कि मिल्टन को मरते दम तक यही लगे कि वह मेरे पिता हैं।
मैंने अपनी पूरी ज़िंदगी में यह बात किसी को नहीं बताई है। अपनी ख़ुद की माँ तक को नहीं।
अब मैं किसी को क्यों बताऊँगी?
क्योंकि आपको कहानियाँ बहुत पसंद हैं, ख़ास तौर पर वे कहानियाँ, जो सबसे ज़्यादा दर्द देती हैं।
तुम्हें लगता है मैं तुम्हारे साथ ऐसा करूँगी?
हाँ।
पता है, ऐसा नहीं है कि मुझे यह जगह पसंद नहीं है।
यह बस मेरी जगह नहीं है।
और ना ही आपकी।
तुम मुझ पर हमेशा भरोसा कर सकते हो। तुम्हें यह पता है ना?
झाड़ियों में कोई फ़ोटोग्राफ़र तो नहीं छुपे हुए ना?
नहीं, यहाँ बस मैं हूँ।
तुम्हें अपनी ख़बर के लिए जो कुछ चाहिए, इसमें वह सब कुछ है।
शेल द्वारा की गई टैक्स की चोरी,
राजनेताओं, पुलिस को दिए गए पैसों का ब्योरा,
और मर्टल समर की हत्या की कोशिश में मेरे शामिल होने का सबूत।
अगर मैं यह सब छाप देती हूँ,
तो यह रेजी के उस अपराध के इक़बालिया बयान का समर्थन करेगा जो उसने किया ही नहीं।
उसने यही चुना है।
वह उन चीज़ों का प्रायश्चित करना चाहता है जो उसने की थीं।
ताकि मैं और मेरा पति आज़ाद रह सकें।
मैं जेल में तुम्हारे पति से मिलने गई थी,
और मैंने उन्हें बताया कि तुम ज़िंदा हो।
क्यों?
क्योंकि मैंने सोचा कि वह एक बेहतर कहानी है।
उसने क्या कहा?
ऐसा एक शब्द भी नहीं जो तुम्हारे रास्ते की रुकावट बन सके।
उन्होंने मुझे कोई ख़बर देने से बेहतर जेल में रहना चुना।
मुझे लगा तुम्हें यह पता होना चाहिए।
लोग सोचेंगे कि तुम्हें यह सब कहाँ से मिला।
एक पत्रकार के पास यह विशेषाधिकार होता है कि वह अपने सूत्रों की पहचान छुपाए रखे।
मेरी कहानी अच्छे से लिखना, मैडी मॉर्गेनस्टर्न।
क्या यह बस मैं ही सोच रही हूँ,
या तुम्हें भी ऐसा लगता है
कि अगर हालात अलग होते...
तो हम दोस्त हो सकते थे?
और वे अलग हालात कैसे होते?
अपना ख़याल रखना।
बहुत ख़ूब, पड़ोसी।
तुम्हारी बुकशेल्फ़ के लिए।
"द डायरी ऑफ़ अनाइस निन।"
उनके द्वारा हस्ताक्षरित, हिल्डा को समर्पित।
माफ़ करना, मैंने यह एक...
- पुरानी किताबों की दुकान से ली थी। - हिल्डा?
वाह, यह अनोखी है।
मैं आपसे दोबारा नहीं मिल पाऊँगी ना?
क्या?
- अंदर आ जाओ। - मेरी कार लोडिंग ज़ोन में खड़ी है।
उसमें मेरा सारा सामान लदा हुआ है।
मैं जूते पहनकर तुम्हारी मदद के लिए नीचे चलता हूँ।
नहीं, मैं नहीं...
मैं अपने नए घर में जा रही हूँ।
मैंने एक नया घर लिया है, जो पाइक्सविल से ज़्यादा दूर नहीं है।
तुम यहाँ इतनी दूर मुझे बस यह बताने आई हो?
फ़र्डी, मैं तुम्हें खोना नहीं चाहती हूँ, लेकिन...
लेकिन मैं फिर से किसी की पत्नी नहीं बन सकती।
क्योंकि मैं ख़ुद को भी खोना नहीं चाहती हूँ।
लेकिन तुम चाहो तो कभी मेरे यहाँ रात गुज़ारने आ सकते हो?
हाँ।
तुम मुझे दरवाज़े से अंदर घुसने दोगी?
ओह, रहने भी दो। ऐसी बात नहीं है।
अलविदा, मैडी।
हमारे पास बात करने के लिए अब और कुछ नहीं है।
जब मैंने बॉल्टिमोर छोड़ा, मुझे नहीं पता था कि जल्दी ही वहाँ बहुत उथल-पुथल मचने वाली है।
पूरा डी.सी. वोट करना चाहता है!
अहिंसा के देवदूत, नीग्रो समुदाय के नेता, डॉक्टर मार्टिन लूथर किंग जूनियर की
एक हत्यारे द्वारा गोली मारकर हत्या कर दी गई।
अचानक एक महान नीग्रो नेता का निधन हो गया,
और सड़कों पर आगजनी और लूटपाट से हर तरफ़ शोक और निराशा छा गई।
शेल गॉर्डन को जेल में बंद कर दिया गया और सट्टेबाज़ी पर सरकार ने अपना नियंत्रण कर लिया।
तुमने वह कहानी उसी तरह लिखी जैसा मैंने तुमसे कहा था।
मुझे तुम्हें इसका श्रेय तो देना होगा।
लेकिन हम दोनों ने अपनी आज़ादी की अलग-अलग क़ीमत चुकाई...
है ना, मैडी?
"गुड इवनिंग", दोस्त।
...डोरा कार्टर।
डोरा!
पक्षी ऊँचाई पर उड़ रहे हैं
तुम्हें पता है मुझे कैसा महसूस हो रहा है
आसमान में सूरज
तुम्हें पता है मुझे कैसा महसूस हो रहा है
हवा
लेडी इन द लेक मैडेलिन मॉर्गेनस्टर्न
बह रही है
पुरस्कृत लेखिका, मैडेलिन मॉर्गेनस्टर्न।
आज यहाँ आने के लिए आप सबका शुक्रिया।
यह एक नया दिन है
यह मेरी एक नई ज़िंदगी है
और मुझे अच्छा
अच्छा महसूस रहा है
मुझे अच्छा महसूस हो रहा है
सितारों जब तुम चमकते हो
तुम जानते हो मुझे कैसा महसूस होता है
देवदार की ख़ुशबू से
तुम जानते हो मुझे कैसा महसूस होता है
मैं आज़ाद हूँ
और तुम जानते हो मुझे कैसा महसूस होता है
यह एक बिल्कुल नया दिन है, यह एक नया दिन है
यह एक नई ज़िंदगी है
मेरे लिए
मुझे अच्छा महसूस हो रहा है
अच्छा महसूस हो रहा है
मुझे अच्छा महसूस हो रहा है
उप-शीर्षक अनुवादक : पुनीत कुसुम